﻿ Comportamentul Consumatorului Studii de caz 1 Analiza Procesului Decizional de Cumparare – Camera foto DSLR 2 Motivele cumpărării de asigurări de călătorie în rândul consumatorilor online Student: Muster Robert Florentin Academia de Studii Economice Facultatea de Marketing Anul II - ID Sudiu de caz nr 1 Analiza Procesului Decizional de Cumparare – Camera foto DSLR 1 IntroducereÎncepând cu ultimul deceniu, progresul tehnologic a dus la scăderea costurilor de producție și implicit a prețurilor pentru diferite aparate electronice de nivel înalt, ceea ce a mărit accesibilitatea acestora la publicul larg Totodată perioada de dupa 2000 și până la apariția crizei financiare globale a cunoscut un boom economic in majoritatea statelor lumii civilizate, ceea ce a determinat îmbunătățirea condițiilor social-economice și a dus la extinderea plajei de nevoi și dorințe ale indivizilor 1 Procesul decizional de cumparare a unui aparat foto DSLR 1 1 Apariția nevoii nesatisfăcuteAvand în vedere că sunt pasionat de fotografie și că dețineam deja un aparat foto de tip compact Canon A610 a luat naștere ideea de a achiziționa un aparat foto digital din gama profesionala de tip single-lens-reflex (DSLR) Ideea s-a format în urma creșterii nevoii de calitate a instantaneelor, în plus fiind și evoluția personală din punct de vedere al nivelului veniturilor și al creșterii exigențelor tehnice pentru fotografiile făcute 2 2 Căutarea de informații și identificarea alternativelor Pentru informare am folosit mediul online, forumurile de profesioniști și publicațiile de specialitate Fiind pasionat de lumea fotografiilor, sunt membru activ în diferite forumuri de fotografi amatori și profesioniști, atât din Romania cât și din afara țării și sunt abonat la diverse publicații de profil, având astfel acces la o multitudine de surse de informații concrete legate de aparatele fotografice și la tehnicile de fotografie De asemenea, având experiență cu utilizarea aparatelor de tip compact, selectarea surselor valide informare a fost mult ușurată Procesul de căutare a informațiilor s-a desfășurat pe ambele planuri, fiind angajat atât în procese de căutare internă pe cale activă prin informațiile tehnice deținute deja din folosirea unor echipamente fotografice cât și în procese de căutare externă prin informațiile culese de la membrii comunităților de fotografi, de la firmele producătoare și de pe site-urile specializate de review-uri și comparații precum și din cateva reviste de profil Folosind sursele menționate am identificat câteva alternative pentru un aparat foto de tip DSLR Atfel, am luat în calcul produsele a 3 firme producătoare: Canon, Nikon și Pentax Pentru identificarea lor am folosit site-urile de tip magazine online din țară și din străinătate – emag ro, f64 ro și amazon com Din punct de vedere al experieței anterioare, produsele Canon au fost poziționate superior ierarhic în evaluarea alternativelor, ceea ce le-a conferit un avantaj în procesul de selecție 2 3 Evaluarea mentală a alternativelor considerate Întrucât dețineam un nivel ridicat de cunoștințe tehnice, evaluarea alternativelor a fost relativ simplă Am folosit ca mijloace de ajustare a deciziei reguli bazate pe modelul liniar compensator, prin care am urmarit compensarea atributelor superioare cu unele attribute cu grad mai scăzut de satisfacere a nevoilor, pentru ca varianta aleasă să se înscrie atât in cadrul exigențelor de natură tehnologică cât și în cadrul veniturilor disponibile În același timp am folosit și modelul neliniar de tip necompensator prin intermediul regulii conjunctive stabilind un anumit prag minim al atributelor evaluate Evident am folosit regula disjunctivă la începutul selecției, prin eliminarea aparatelor foto de tip point-and-shoot, tip compact sau cele pe film Procesul de evaluare a alternativelor: Atribute Canon EOS 400D Canon EOS 500D Canon EOS 1100D Nikon D40 Nikon D90 Nikon D3100 Pentax K100D Senzor CMOS 22 2 x 14 8 CMOS 22 3 x 14 9 CMOS 22 2 × 14 7 CCD 23 7 × 15 6 CMOS 15 8 x 23 6 CMOS 23 1 x 15 4 CCD 23 5 x 15 7 Rezoluție (Mpx) 10 1 15 1 12 2 6 1 12 3 14 2 6 Puncte de focus 9 9 9 3 11 11 11 Viteza obtutator (secunde) 30-1/4000 30-1/4000 30-1/4000 30-1/4000 30-1/1400 30-1/1400 30-1/1400 Mod Bulb 1 1 1 1 1 1 1 Greutate Body (grame) 510 480 495 475 620 500 565 ISO Maxim 1600 3200 6400 1600 6400 3200 3200 Stabilizare Imagine Anti Shake 0 0 0 0 0 0 1 Autocuratare sensor 1 1 1 0 0 0 1 Capacitate baterie (cadre) 450 600 650 400 850 850 400 Obiectiv Kit 18-55 18-55 18-55 18-55 18-55 55-200 18-55 Pret (lei) 1500 2000 1900 1300 3349 2399 1900 Conectare USB 1 1 1 1 1 1 1 Card memorie CF SD SDHC SD SDHC SD SD SDHC SD SDHC SD SDHC Dimensiune si tip monitor LCD TFT, 2 5 inchi TFT, 3 inchi TFT 2 7 inchi TFT 2 5 inchi TFT 3 inchi TFT 3 inchi TFT 2 5 inchi Inregistrare video 0 0 1 0 1 1 0 Foto in rafala (frame/second) 3 3 4 3 2 5 4 5 3 3 Atributele din table sunt ordonate lexicografic in ordinea importanței lor în structura deciziei 2 4 Rezultanta evaluării În urma evaluării mentale au rămas ca alternative valabile Canon EOS 1100D și Nikon D90 Întrucât aveam deja o experiență anterioară mulțumitoare cu marca Canon iar raportul calitate-preț înclina în favoarea modelului 1100D produs de Canon, am luat decizia de a achiziționa aceasta camera foto digitala Procesul de luare a deciziei a fost eficientizat de informațiile adunate în prealabil inclusiv utilizarea în regim de test a ambelor aparate, astfel că am ales aparatul cel mai potrivit scopurilor și nevoilor mele, atât din punct de vedere al performanțelor tehnice cât și din punct de vedere al satisfacției interioare 2 5 Evaluarea post-cumpărare În perioada imediat următoare experiența de utilizare a noului aparat foto a jucat un rol important in diminuarea disonanței cognitive, inerentă unui proces de evaluare în care variantele response aveau cateva puncte tari față de modelul ales Astfel, calitatea tehnică excepțională a cadrelor și ușurința de folosire a funcțiilor aparatului precum și găsirea de oferte foarte bune pentru achiziționarea accesoriilor (obiective, trepied, card de memorie, șamd) m-au convins că am făcut o alegere bună 3 Concluzii Se observă că procesul decizional de achizitionare a camerei foto se înscrie în modelul elaborat de Monroe și Guiltinam, care explică fazele procesului de alegere a unui produs Decizia de a cumpăra un produs din gama profesională de aparate foto produs de Canon model EOS 1100D a fost o decizie satisfăcătoare pentru mine Procesul de evaluare mentală a alternativelor a fost influențat de atitudinea față de marca Canon, atitudine formată anterior prin utilizarea unui produs al acestei firme, și de gradul de informare pre-evaluare iar feedback-ul primit de la membrii comunității foto în care activez a jucat de asemenea un rol important În urma achiziției și utilizării produsului pot spune că atitudinea față de Canon s-a solidifcat, beneficiind experiențe foarte bune, astfel încât le recomand produsele Studiu de caz nr 2 Motivele cumpărării de asigurări de călătorie în rândul consumatorilor online 1 Introducere1 1 Piața de asigurări de călătorie din România pîna în 2007 (aderarea la UE) Până la aderarea României la Uniunea Europeană, persoanele care călătoreau în afara țării aveau obligația deținerii unei polițe de asigurare pentru călătorii în străinătate Aceasta asigurare este defapt un serviciu financiar destul de specific, menit să acopere cheltuielile medicale și de tratatment pentru eventualele accidentări sau îmbolnăviri întămplate în timpul călătoriei într-o țară străină Asigurarea se concretizează în formă fizică prin polița de asigurare, element important, care atestă calitatea de asigurat a posesorului Începând cu anul 1999 numărul turiștilor români care călătoreau în străinătate a început să crească, astfel că, împreună cu obligativitatea deținerii unei polițe de asigurare, s-au creat condiții favorabile dezvoltării acestui segment de piață a asigurărilor de travel Conform Insitutului Național de Statistică: Plecările vizitatorilor români în străinătate ( mii plecări ) Anul 1999 2000 2001 2002 2003 2004 2005 2006 2007 2008 Total 6274 6388 6408 5757 6497 6972 7140 8906 10980 13072 Acest mediu a favorizat apariția societăților de asigurare specializate în asigurările de călătorie, însă produsele de asigurare erau foarte primitive și mai mult consumatorii nu le priveau ca pe o nevoie ci ca pe o povară obligatorie; din acest motiv se cumpărau cele mai ieftine asigurări care nu ofereau protecție reală iar acest lucru a dus la o scădere a încrederii in aceste servicii financiare – societățile de asigurare urmăreau volume mari din produse ieftine, care nu ofereau acoperire reală, iar clienții urmareau cea mai ieftină variantă, pentru că oricum nu aveau încredere în aceste produse Lupta concurențială se dădea pe prețuri cât mai mici, calitatea produselor de asigurare nefiind importantă 1 2 Piața de asigurări de călătorie din România post aderare UE (2007) În momentul aderării la Uniunea Europeană a fost eliminată obligativitatea deținerii acestor polițe de asigurare Din aceasta cauza, piața de asigurări a devenit extrem de nefavorabilă, punând presiuni majore asupra societăților de asigurare, care au continuat politica păguboasă a unui război al prețurilor ce a dus în derizoriu conceptul de asigurare de călătorie (prețuri mici de asigurare, sume asigurate mici și despăgubiri reduse care au dus pe termen lung la scăderea accentuată a încrederii consumatorilor în asigurări și pierderea acestora) Dinamica pieței a dus la reorientarea societăților către alte tipuri de asigurări mai profitabile Cu toate acestea, din datele statistice se observă o creștere cu 80% a numarului de călătorii în strainătate ceea ce înseamnă că, prin aplicarea unori politici de modelare a atitudinii consumatorilor față de asigurările de călătorie și prin reorientarea produselor de asigurare către nevoile reale ale turiștilor, piața de asigurări de travel poate deveni un mediu favorabil de business 1 3 Mediul online și consumatorii online Mediul online în România are o creștere constantă, rata de penetrare a internetului de mare viteză în rândul populației ajungând la peste 35% în 2010 YEAR Users Population % Pop Usage Source 2000 800,000 22,217,700 3 6 % ITU 2004 4,000,000 21,377,426 18 7 % ITU 2006 4,940,000 21,154,226 23 4 % C I Almanac 2007 5,062,500 21,154,226 23 9 % ITU 2010 7,786,700 21,959,278 35 5 % ITU În aceste condiții este firesc ca societățile de asigurare specializate pe segmentul asigurărilor de călătorie să se orienteze către mediul online, întrucât consumatorii online folosesc internetul pentru informare și căutare de oferte Mai mult, începând cu anul 2007 a crescut în rândul internauților apetitul pentru cumpărăturile online; aceasta modificare atitudinală a survenit în primul rînd datorită apariției companiilor de zboruri low-cost la care biletele se achiziționează exclusiv online prin plata cu card Cu toate că piața de comerț electronic din România este încă modestă, situându-se la sfarșitul lui 2010 la nivelul de 300 milioane de euro tranzacții online față de Polonia care se situează la nivelul de 4 miliarde de euro în 2010, trendul este de creștere și se observă reorientarea campaniilor de marketing către consumatorii online 2 Motive de cumpărare online Bariere la cumpărarea online Motivele de cumpărare online se înscriu în sfera motivelor secundare, consumatorii online fiind antrenați în satisfacerea nevoii de confort, rapiditate și ulterior de dorința de apartenență la clasa socială medie În aceeași paradigmă se înscriu și asigurările de călătorie cumpărate online, de aceea societățile de asigurare specializate în acest tip de produse financiare au început să acorde tot mai mult interes acestui nou canal de vânzare Urmărind comportamentul de cumpărare online a consumatorilor, s-a descoperit că principalul factor care împiedică comandarea și cumpărarea online este încrederea în magazinul online și apoi în produsul comercializat Conform Gfk, într-un studiu făcut în iunie 2011, 83% dintre respondenți au identificat securitatea ca motiv principal de reticență la plata online: securitatea datelor, frauda, securitatea plății, securitatea magazinului ePayment, într-un studiu paralel a constatat că 81% dintre cei care au făcut cel puțin o comandă online indică drept principală barieră aspectul și starea magazinului online: Adaugând și percepția generală a consumatorilor față de produsele de asigurare de călătorie, percepție formată în anii de dinaintea aderării la UE și întreținută astăzi de canalele de informare mass-media, constatăm că pentru comercializarea online a asigurărilor de călătorie este nevoie de campanii de marketing orientate către modificarea atitudinii față de produs în primul rînd și apoi față de plata online 3 Concluzie Analizând comportamentul și procesul de motivație al consumatorilor online, societățile de asigurare specializate pe produse de asigurare de călătorie în străinătate au aflat informații esențiale pentru dezvoltarea nișei de vanzare online Mediul online permite satisfacerea mobilurilor raționale care stau la baza comportamentului de cumparare – eficiență economică, confort și funcționalitate – prin elaborarea de platform online multifuncționale, prin care clienții pot să cumpere, să compare, să anunțe evenimentele asigurate, să beneficieze de reduceri, etc Companiile de asigurări au înțeles că principala barieră care blochează cumpărarea și plata online este securitatea și stabilitatea magazinului online și astfel au creat campanii complexe de marketing pentru creșterea încrederii în produsul de asigurare și în site-ul magazinului online 